सिंधु महासम्मेलन में दिखी सिंधियत की शान
संतनगर भास्कर|भोपाल
भारतीय सिंधु सभा की प्रांतीय इकाई जहां सिन्धु महासम्मेलन में समाज की एकता को सामने लाने में कामयाब रही, वहीं विस्थापन के वक्त से शुरू हुए जीवन संघर्ष के दौर से उबरने के बाद अपनी भाषा, संस्कृति के लिए सोचने की शुरुआत भी की। निश्चित तौर पर सिंधी समाज पहली बार एक मंच पर इतनी बड़ी संख्या में नजर आया।
राजधानी के लालपरेड मैदान हुए महा सिंधु सम्मेलन के दूरगामी परिणाम निकलेंगे। सिंधी भाषा, संस्कृति और साहित्य के लिए अलग-अलग स्तर पर हो रहे छोटे-छोटे प्रयास एक साथ मिलकर बड़े अभियान में आने वाले समय में तब्दील होंगे। सभा की प्रांतीय इकाई कुछ महीने पहले सम्मेलन की घोषणा की थी, प्रांताध्यक्ष भगवानदास सबनानी ने प्रदेश में जहां-जहां भी सिंधी समाज के लोग रहते हैं, वहां तक अपनी पहुंच बनाई, बैठकें कर सम्मेलन को ऐतिहासिक बनाने के प्रयास किए। मेहनत का रंग भी राजधानी में नजर आया, करीब 20 हजार लोगों ने एकत्र होकर अपनी चर्चा की। इसमें भाषा, संस्कृति और साहित्य के लुप्त होने की चिंता भी दिखी।
सीएम ने दिया आश्वासन
सम्मेलन में मुख्यमंत्री शिवराज सिंह चौहान ने सिंधी भाषा संस्कृति के लिए बजट बढ़ाने, दुकानों, मकानों के पट्टे की समस्या को हल करने के प्रयास करने कहा। सालों पुरानी चैतीचांद पर अवकाश की घोषणा भी की।
राजधानी के लाल परेड मैदान में जुटे पूरे प्रदेश से सिंधी समाज के करीब 20 हजार लोग
समारोह
सम्मेलन की सफलता के लिए जहां सिंधु सभा के कार्यकर्ताओं की मेहनत थी, वहीं भगवान झूलेलाल जी से प्रार्थना की गई थी, इसके संतनगर के झूलेलाल मंदिर अखंड जोत जलाई गई थी, जो सात दिनों तक सम्मेलन की कामना करती रही। सम्मेलन के बाद जोत का विसर्जन भगवान झूलेलाल जी की पूजा कर किया गया।
कार्यक्रम में उपस्थित सीएम शिवराजसिंह चौहान सिंधी नागरिकों का अिभवादन करते हुए।
मैंने तो एक प्रयास किया सिंधी समुदाय को वो सफल हुआ हजारों की संख्या में लोगों का वहां पहुंचना सिंधी समाज के लिए गौरव की बात है । संतनगर का आभारी हूं जो वे इतनी संख्या में लाल परेड पहुंचे और समाज का मान बढ़ाया। ये मेरी जीत नहीं है ये पूरे सिंधी समाज की जीत है। मुख्यमंत्री शिवराज सिंह का लाल परेड मैदान में पहुंचना भी समाज के लिए गौरव की बात है । -भगवानदास सबनानी, प्रदेशाध्यक्ष भासिंस
hin_Deva bho_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva